**Melding om fisket uke 8/2023**

Rapporten skrevet mandag 27.2.2023 av Audun Reiertsen og Willy Godtliebsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 8 i 2023, 20.-26. februar 2023.

Skiftende vær også i uke 8, både når det gjelder vind, temperatur og snø/regn om hverandre. Mandag og torsdag resulterte i landligge for de fleste i kystflåten, og med ny runde i løpet av helga. Landingene av fersk torsk nådde dermed ikke opp i 10.000 tonn, til tross for at det var stor aktivitet og trangt om plassen på feltet når været tillot det. I likhet med uka før var det Vesterålen som hadde de største torskelandingene. Men generelt ligger vi langt under fjorårets torskeleveranser pr uke 8, og det er i Vesterålen reduksjonen er størst etter en treg start på året der seien var eneste lyspunktet. Omsetningen av fryst råstoff tok seg opp, også der er det mest torsk og sei det dreier seg om. Og det går unna i fangst og landing av snøkrabbe.

Råfisklagets omsetning i uke 8 er på 522 millioner kroner (foreløpig tall), ned fra 549 millioner kroner uka før. I tallet for uke 8 inngår 13 millioner kroner etter utenlandske leveranser. Omsetningen for norske båter stod for 509 millioner kroner, fordelt med 369 millioner kroner på fersk og 140 millioner kroner på fryst råstoff.

## Sammenlignet med 2022

Tilsvarende for uke 8 i fjor var omsetninga 534 millioner kroner, av det var 89 millioner kroner etter landinger fra utenlandske båter. Omsetningen for norske båter på 445 millioner kroner var fordelt med 314 på fersk og 130 på fryst råstoff.

Totalomsetningen hittil i år sammenlignet med samme periode i fjor framgår av tabell 1. Det er liten forskjell årene imellom når det gjelder totalomsetning, men likevel er det store forskjeller når vi sorterer på fersk/fryst og pr fiskeslag. Av omsetningen for norske båter er andelen fersklevert råstoff ned med 86 millioner kroner, fra 1.795 millioner kroner i fjor til 1.709 millioner kroner i år. Fersk torsk gir seg størst utslag her. Så langt er 34.500 tonn fersk torsk levert til verdi 1.097 millioner kroner, mot 51.200 tonn og 1.270 millioner kroner til samme tid i fjor. Kvantumet er dermed 16.700 tonn lavere, og verdien ned 173 millioner kroner. Omsetningen av fersk sei trekker i motsatt retning, med 19.830 tonn/263 millioner kroner hittil i år, mot 13.520 tonn/132 millioner kroner i fjor. For fersk sei er kvantumet økt med 6.310 tonn og verdien er økt 131 millioner kroner, dvs. med 100 %.

Omsetningen av fryst råstoff er opp 200 millioner kroner, fra 1.194 til 1.394 millioner kroner. Her er det reduksjoner for torsk og hyse, med henholdsvis 56 og 70 millioner kroner. Snøkrabbe, sei og reke er arter som trekker frystomsetningen opp, med henholdsvis 145, 101 og 49 millioner kroner.

*Tabell 1: Totalomsetning fordelt på norske og utenlandske leveranser*

|  |  |
| --- | --- |
|     | Millioner kroner    |
| **Pr uke 8/2023**   | **Pr uke 8/2022**   |
| Norske fartøy   Utenlandske fartøy    | 3.103 188   | 2.989  277   |
| **Totalsum**    | **3.291**  | **3.266**  |

## Omsetning uke 8, 2023

Råfisklagets omsetning for norske båter i uke 8 i år fremgår av tabell 2, med fordeling på fersk/fryst råstoff, og pr fiskeslag.

*Tabell 2. Omsetning for norske båter i uke 8/2023, fordelt pr fersk/fryst og pr fiskeslag*

|  |  |  |  |  |  |  |
| --- | --- | --- | --- | --- | --- | --- |
|  |  **FERSK**  |  |  **FROSSET**  |  |  **TOTALER**  |  |
|  **Fiskeslag/arter**  |  **Rundvekt**  |  **Beløp**  |  **Rundvekt**  |  **Beløp**  |  **Rundvekt**  |  **Beløp**  |
|  **Uke 8 2023**  | **13 234 762** | **368 751 931** | **4 787 260** | **140 319 438** | **18 022 022** | **509 071 369** |
| TORSK | 9 675 296 | 309 769 586 | 2 110 430 | 78 143 520 | 11 785 726 | 387 913 106 |
| SEI | 1 800 505 | 25 081 070 | 1 883 434 | 33 264 141 | 3 683 939 | 58 345 211 |
| SNØKRABBE | 14 859 | 817 245 | 367 958 | 21 356 109 | 382 817 | 22 173 354 |
| KONGEKRABBE | 47 298 | 13 215 589 |  |  | 47 298 | 13 215 589 |
| HYSE | 564 718 | 7 338 687 | 234 746 | 4 271 708 | 799 464 | 11 610 396 |
| VASSILD | 488 032 | 3 447 968 |  |  | 488 032 | 3 447 968 |
| USPES FISK |  | 2 949 518 |  |  |  | 2 949 518 |
| KVEITE | 25 935 | 1 280 031 | 1 512 | 97 760 | 27 447 | 1 377 790 |
| SNABELUER | 4 | 51 | 84 011 | 1 345 176 | 84 015 | 1 345 227 |
| REKE | 11 202 | 1 065 255 |  |  | 11 202 | 1 065 255 |
| SJØKREPS | 4 549 | 1 051 850 |  |  | 4 549 | 1 051 850 |
| KVITLANGE | 62 508 | 690 375 | 11 022 | 180 473 | 73 530 | 870 848 |
| UER | 20 124 | 280 965 | 43 733 | 533 370 | 63 857 | 814 335 |
| BLÅKVEITE | 423 | 11 764 | 17 157 | 733 670 | 17 580 | 745 434 |
| BROSME | 43 269 | 360 801 | 4 656 | 70 210 | 47 925 | 431 012 |
| BREIFLABB | 13 376 | 360 889 |  |  | 13 376 | 360 889 |
| FLEKKSTBIT | 4 385 | 55 280 | 26 330 | 300 026 | 30 715 | 355 306 |
| LYR | 14 380 | 223 089 |  |  | 14 380 | 223 089 |
| ROGNKJEKS | 736 | 203 290 |  |  | 736 | 203 290 |
| KAMSKJELL | 4 128 | 153 554 |  |  | 4 128 | 153 554 |
| STORTARE | 403 320 | 130 272 |  |  | 403 320 | 130 272 |
| RØDSPETTE | 5 885 | 87 145 | 1 672 | 21 736 | 7 557 | 108 881 |

### Frystomsetning

Foreløpige tall for omsetningen av fryst råstoff i perioden viser 140 millioner kroner, opp fra 118 millioner kroner uka før. 2.110 tonn torsk var størst i verdi med 78 millioner kroner. I tillegg var 1.880 tonn fryst sei omsatt til verdi 33 millioner kroner, fulgt av 370 tonn snøkrabbe til verdi 21 millioner kroner. Det var trål som stod for det meste av omsetninga, med i hovedsak 1.850 tonn torsk og 1.700 tonn sei.

Når det gjelder landinger av fryst råstoff i uke 8 som bare delvis er omsatt, har vi følgende tall: Landingene tok seg opp etter 3 uker med reduserte landinger, fra 4.770 tonn i uke 7 til 7.820 tonn i uke 8. I sistnevnte tall inngår 3.770 tonn torsk, 2.150 tonn sei, 930 tonn hyse og 650 tonn snøkrabbe. Det var leveranser fra 13 trålere med totalt 6.940 tonn, av det 3.720 tonn torsk, 1.990 tonn sei og 910 tonn hyse. 2 snurrevadbåter leverte 230 tonn, herav 160 tonn sei og 50 tonn torsk. De 650 tonnene snøkrabbe var levert av 4 båter, der produktvekta i krabbeklør utgjorde vel 400 tonn.

### Ferskomsetning

Omsetningen av ferskt råstoff i uke 8 ble 369 millioner kroner, som var ned fra 424 millioner kroner i uke 7. Torsk, sei og kongekrabbe var størst i verdi med henholdsvis 310, 25 og 13 millioner kroner, og for øvrig slik det framgår av tabell 2.

Tabell 3 og 4 viser fordelingen av landingene av fersk torsk pr leveringssone og redskap, med tilhørende snittpriser, i uke 8 i år og i fjor. De to tabellene er basert på omsetning av kvalitet A og ekstra, der alle leveringstilstander inngår, og der snittprisene er omregnet til sløyd uten hode-priser, eksklusiv restråstoff. Det framgår at fjorårets fersklandinger av torsk av nevnte kategori i uke 8 utgjorde 9.660 tonn, mot 10.250 tonn i år.

*Tabell 3. Omsetning av fersk torsk, A og ekstra kvalitet fra norske båter i uke 8, 2023 sammenlignet med samme uke i fjor. Fra redskapene garn, jukse, line, snurrevad og trål, eksklusiv restråstoff.*


*Tabell 4. Priser av fersk torsk per redskap, A og ekstra kvalitet fra norske båter i uke 8, 2023, eksklusiv restråstoff.*



Omsetningen av fersk torsk i uke 8 utgjorde 9.675 tonn til en verdi av 310 millioner kroner. Dette er den nest høyeste ukesomsetningen så langt i 2023, bare slått av uke 7 da vi nådde 10.700 tonn og 348 millioner kroner. Fordelt per redskap viser tallene 5.110 tonn fra snurrevad, 2.900 tonn fra garn, 850 tonn fra line/autoline, 480 tonn fra juksa, og 330 tonn var tråltorsk. Største leveringssone er Vesterålen med 2.800 tonn. Deretter følger Vest-Finnmark med 2.200 tonn som er knepent foran Troms med 2.180 tonn. Deretter følger Øst-Finnmark med 1.410 tonn og Lofoten med 1.060 tonn. Kvanta under 15 tonn i resterende soner.

Omsetningen av fersk sei i uke 8 utgjorde 1.800 tonn til en verdi av 25 millioner kroner. En reduksjon fra 2.100 tonn/29 millioner kroner uken før. Av totalen er 1.130 tonn levert i Lofoten, hvorav 580 tonn kom fra garn og 540 tonn fra snurrevad. Deretter følger Vesterålen med 320 tonn, hvorav 275 tonn kom fra snurrevad. Videre er det levert 170 tonn i Vest-Finnmark, hvorav 160 tonn var tatt på snurrevad. Deretter følger Troms med 70 tonn og Øst-Finnmark med 40 tonn. Kvanta under 30 tonn i øvrige soner.

Kvantumet fersklevert hyse i uke 8 var 564 tonn til verdi 7,34 millioner kroner. En økning fra 509 tonn/ 6,6 millioner kroner uken før. Det meste er levert i Øst-Finnmark som står for 230 tonn av totalen, hvorav 192 tonn kom fra line/autoline. Deretter følger Vesterålen med 168 tonn, hvorav 143 tonn kom fra snurrevad. Lofoten/Salten står for 71 tonn med 35 tonn fra snurrevad og 21 tonn fra line/autoline. I Vest-Finnmark er det levert 45 tonn, hvorav 40 tonn kom fra snurrevad. Troms står for 38 tonn, hvorav 24 tonn kom fra snurrevad. Kvanta under 5 tonn i resterende leveringssoner.

I løpet av uke 8 ble det levert 47 tonn kongekrabbe til en verdi av 13,2 millioner kroner. En nedgang fra 78 tonn/ 23 millioner kroner uken før. Av dette ble 40 tonn tatt i det regulerte fisket av 168 fartøy, mens 7 tonn ble levert av 39 fartøy i det uregulerte fisket. Gjennomsnittsprisen for A-kvalitets hannkrabbe fra det regulerte fisket var 359 kr/kg, en nedgang fra 373 kr/kg uken før. Fordelt per fangstfelt for all fangst av kongekrabbe er fordelingen følgende: 15 tonn i Varangerfjorden, 11 tonn i havområdet mellom Berlevåg og Båtsfjord, 9 i Tanafjorden, 5 tonn i Porsangerfjorden og kvanta under 4 tonn i resterende fangstfelt.

I uke 8 ble det levert 488 tonn vassild til en verdi av 3,45 millioner kroner, en økning fra 257 tonn/ 1,9 millioner kroner uken før. Alt er levert til Træna, hittil i år er det omsatt 4.162 tonn vassild/29,7 millioner kroner.

**Øst-Finnmark**
Fra omsetninga fraperioden i uke 8 i 2023 har vi følgende oversikt:


**Vest-Finnmark**
Fra omsetninga fra perioden i uke 8 i 2023 har vi følgende oversikt:


**Troms**
Fra omsetninga fraperioden i uke 8 i 2023 har vi følgende oversikt:




**Vesterålen**
Fra omsetninga fraperioden i uke 8 i 2023 har vi følgende oversikt:


**Lofoten/Salten**
Fra omsetninga fraperioden i uke 8 i 2023 har vi følgende oversikt:





**Helgeland-Nordmøre**
Fra omsetninga fraperioden i uke 8 i 2023 har vi følgende oversikt: